Siôn Alun

Nid i'w ddrysu gyda'r actor, Siôn Alun Davies

Gweinidog yn ardal Abertawe oedd Siôn Alun (30 Hydref 1955 - 2 Hydref 2012), neu John Alun Thomas.  Cafodd ei addysg yn ysgol gynradd Pont-lliw, ac yn ysgol uwchradd Pontardawe lle daeth o dan ddylanwad Eic Davies. Symudodd i Ysgol Gyfun Gymraeg Ystalyfera pan agorodd honno. Wedyn aeth i Goleg Annibynnol Bala-Bangor dan brifathrawiaeth R. Tudur Jones a'r Athro Alwyn Charles. Enillodd y wobr gyntaf dair gwaith yn olynol ar siarad cyhoeddus yn Eisteddfod Genedlaethol yr Urdd.

Roedd yn gyn weinidog Bethel, Sgeti a'r Trinity, Abertawe. Roedd yn aelod cynnar o Gymdeithas yr Iaith ac yn ymgyrchydd brwd dros addysg Gymraeg. Bu'n gadeirydd Rhieni dros Addysg Gymraeg yn Abertawe. 

Ers yr 1980au roedd wedi bod yn cadw a bridio moch cwta a dofednod. Roedd yn beirniadu adar a dofednod yn y pafiliwn ffwr a phlu yn Sioe Llanelwedd.

 Bywyd personol 
Roedd yn briod â Catrin, ac roedd ganddynt ddau fab, Steffan a Gwydion.

Bu farw yn 56 mlwydd oed wedi salwch hir. Cynhaliwyd ei angladd ar 10 Hydref 2012 gyda gwasanaeth byr yn Amlosgfa Treforys am 12.30yp wedi ei ddilyn gan Wasanaeth Coffa'n ym Methel, Heol Carnglas, Sgeti am 3.00yp. Fe'i gladdwyd ym mynwent Pant y Crwys, Craig Cefn Parc.

Cyfeiriadau

Categori:Genedigaethau 1955
Categori:Gweinidogion Annibynnol o Gymru
Categori:Marwolaethau 2012